### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 9. oktober 2019 har vedtaget Magistratens indstilling i overensstemmelse med erklæring fra Børn og Unge-udvalget af 2. oktober 2019.

### Resumé

Med afsæt i Børn og Unge-politikkens ambition om, at alle børn og unge skal kunne udfolde deres potentiale og på initiativ fra Børn og Unge-Byrådet, blev der ved budgetforhandlingerne for 2019 besluttet at styrke indsatsen for ord- og talblinde elever i [adresse].

Som en del af budgetforliget blev rådmanden for Børn og unge anmodet om at udarbejde en samlet plan for styrkelsen af indsatsen for ord- og talblinde.

Med denne indstilling præsenteres den samlede plan for styrkelse af indsatsen til Byrådets godkendelse. Samtidig ønskes der at give en orientering følgende emner: A) Plan for indsatser; B) Tidsplan for implementering og C) Status på ministeriets test for talblindhed.

### Indstilling

Det indstilles:

at byrådet godkender den beskrevne implementeringsplan, der skal styrke ordblinde- og matematikområdet.

### Sagens forløb

22-08-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-08-2019 Magistraten

Fremsendes til [adresse] med bemærkning, at Magistraten i mødet den 26. august 2019 anbefaler, at byrådet tiltræder Magistratsafdelingen for Børn og Unges indstilling af 9. august 2019.

Der bør sættes fokus på at sikre retvisende tests for tosprogede børn.

Direktørgruppen anmodes om at vurdere behovet for tværgående initiativer i forhold til medarbejderne.

Rådmand Benny Schultz deltog ikke i sagens behandling.

 11-09-2019 [adresse]
Fremsendes til Børn og Unge-udvalget til behandling i henhold til beslutning i byrådets møde den 11. september 2019.
 18-09-2019 Børn og Unge-udvalget

Sagen blev drøftet.

Det blev aftalt, at sagen udsættes til udvalgets næste møde.

 02-10-2019 Børn og Unge-udvalget

Olga Poulsen, Yannick Jørgensen, Alma Laursen, Anna Simonsen, Mimi Petersen og Alvin Nilsson kunne tiltræde indstillingen med følgende bemærkninger:
 Udvalget fastholder byrådsindstillingen i forhold til udarbejdelse af individuelle handleplaner med et ønske om, at den digitale platform bliver så omkostningslet som mulig.

Udvalget ønsker en analyse af, om ordblinderisikotesten skal indføres som obligatorisk screeningsværktøj for eleverne i børnehaveklasse og 1. klasse. Ordblinderisiko-testen kan identificere elever med dansk som andetsprog i risiko for ordblindevan-skeligheder, da dele af testen er ”ikke-sproglig” og derfor ikke følsom over for sprogforståelse og erfaring med dansk tale- og skriftsprog. I analysen kan der inddrages konsulenter fra Undervisningsministeriet og forskere, der har et særligt fokus på elever med dansk som andetsprog ift. ordblindeproble-matikken.

Udvalget følger de anbefalinger, som er udarbejdet på baggrund af udvalgsmødet den 18. september ift. elever i 5.-9. klasse, der ikke konsekvent er screenet for ordblindhed i notatet En styrket indsats for ordblinde og elever i matematikvanskeligheder – opfølgning på udvalgsmøde onsdag den 18. september 2019:

- Systematisk anvendelse af læsefaglige test og lærerfaglig vurdering af elevernes læse- og afkodningsfærdigheder gennem hele skoleforløbet.
 - Forpligtende fokus på opmærksomhedspunkterne i Fælles Mål for dansk i skolernes handleplan for sprog og literacy.
 - Et stærkere fokus på elever, der scorer lavt i en læse - eller staveprøve.
 - Der er for det pædagogiske personale en udvidet forpligtelse på at bruge ordblindetesten på de elever, hvor der er begrundet mistanke om ordblindhed.
 - Opmærksomhed på elevgruppen generelt via skolens læsevejleder og dennes opsporing af elever.

Winnie Olsen, var forhindret i at deltage, i udvalgets behandling af sagen.

 09-10-2019 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 9. oktober 2019 har vedtaget Magistratens indstilling i overensstemmelse med erklæring fra Børn og Unge-udvalget af 2. oktober 2019.